Jean Boillot

Jean Boillot a l'era nà a Jougn, ant ël Doubs, ai 6 ëd fërvé 1926.
Laureà an drit, passionà ëd viture, apress doi agn al Crédit lionèis dël 1954 a intra an Peugeot.
Ambelelà a farà tuta soa cariera, a l'ancamin tanme diretor dle vèndite, peui diretor comersial ant ël 1974; dël 1984 a l'é nominà pressident ëd Peugeot da Jacques Calvet, a col temp pressident dël diretòri ëd PSA.

Vice-pressident dal 1999 al 2007 dël consèj ëd dzorvijansa ëd PSA, cand ël pressident Pierre Peugeot a meuir dël 2002, Boillot a dventa pressident provisòri për chèich mèis.

Boillot a l'é considerà tanme ël pare ëd la Peugeot 205, e a l'é stàit chiel a propon-e a Jean Todt dë dventé diretor ëd Peugeot Talbot Spòrt.
A l'é mòrt a Paris ai 30 ëd mars 2010.

Boillot, Jean